Muhammad Nuruddin

Muhammad Nuruddin iolah saurang guru agamo nan tamaik dari Universitas Al-Azhar, Kairo, Mesir, jurusan Aqidah-Filsafaik.  Baliau dilahiakan di Sukabumi, Jawa Barat pado 19 Desember 1994. Baliau mangasuah Pondok Pasantren Islam Darul Achram, Tangerang. Muhammad Nuruddin juo alam manulih puluahan artikel jo buku sarato aktif badakwah di media sosial YouTube sampai kini
 Maso Sikolah 
Muhammad Nuruddin, manyalasian pandidikan dasa nyo di SDN Lembur Tengah, Sukabumi, Jawa Baraik dari tahun 1999 sampai 2025. Sasudah tu, baliau lanjuik ka Pondok Pasantren Islam Babus Salam, Tangerang dari tahun 2005 sampai 2011. Muhammad Nuruddin lanjuik ka Universitas Al-Azhar, Kairo, Mesir. Tahun 2023, baliau mandapek gala master di bidang Aqidah-Filsafaik. Baliay dapek kumlaud (lulusan paliang santiang) salamo kuliah di nagari piramida.

Salamo maso studinyo di Mesir, baliau aktif dalam babagai organisasi macam Lakpesdam PCINU Mesir, Ikatan Intelektual Jawa Baraik (HIWAR), Palanta Kajian Islam jo Filsafaik (FORSILA) jo Parsatuan Palaja jo Mahasiswa Indonesia (PPMI) Mesir.

 Kahidupan Pribadi 
Baliau manikahi Faizah Amaliyah, sawaktu ka manikah, baliau batuka pikiran samo gurunyo di Mesir untuk mampakuek nieknyo dalam mambangun bahtera rumah tanggo.

 Tulih-Manulih 
Muhammad Nuruddin selain dikana sabagai guru agamo nan mampalajari sarato mandalami akidah-filsafaik, baliau juo akatif manulih di situs online. Puluahan tulisannyo alah dimuek di situs Geotimes nan mano situs tu diparuntuakan untuk fokus di bidang agamo, ekonomi, politik, sosial jo media . Iko daftar artikel nan alah tabik di situ tu:
 Ahadiyyah, Wahidiyyah, jo Menifestasi Kaduanya dalam Diri Nabi
 Ambo Nio Masuak Islam, Tapi Islam nan Ma?
 The Fallacy of Reification
 Tuhan, Kemaksiatan, jo Siksaan
 Balajalah dari Ibilih
 Ambo Alah Baagamo, Tapi Baa Kok Ambo Masih Hiduik Sangsaro?
 Iyo Bana Tuhan Ado di Ateh?
 Buliah Awak Batanyo Dima Tuhan?
 Sajak Bilo Tuhan tu Ado?
 Kalau Tuhan Ado, Manga Harus Ado Nan Jaek?
 Trinitas nan Ndak Qur’ani, untuak Mun’im Sirry
 Masih Peralau Balaja Ka al-Azhar?
 Imam Asy’ari, Takfirisme, jo Oase Pardamaian
 Apo Nan Tuhan Karajoan Sabalun Mambuek Alam?
 Urang Kristen Ndak Musyriak jo Ndak Kafia?
 Manga Tuhan Ndak Basamayam di Ateh Arsy?
 Baa Kok Cadang Biso Mampatalaik Nikah?
 Sia Nan Mambuek Tuhan?
 Wahdatul Wujuik
 Caro Simpel Bia Cinto Samo Dunio Baco Tulih
 Baa Kok Banyak Urang Nan Ndak Suko Samo Filsafaik?
 Balaja dari ‘Abbas Mahmud al-‘Aqqad
 Iyo Bana Awak Nan Mambuek Tuhan?
 Puasp jo Titiak Tamu Antaro Agamo
 Lebih Dakek jo Syekh Yusri sarato Ajaraan Tasawufnyo
 Apo tu Tasalsul? Baa Kok Tasalsul Tu Ndak Mungkin?
 Basuo jo Hamdi Zaqzuq
 Mamaliharo Toleransi Jo “Kutang Barendo”
 Baa Kok Ambo Tatarik jo Jaringan Islam Liberal?
 Fahri Hamzah tu Kabanggaan Indonesia
 Anak Kapalo Nagaro jo Palaporan nan Sio-Sio

Barikuik ko adolah buku-buku nan alah tabik:

 Ilmu Mantik: Panduang Mudah jo Langkok Untuak Paham Caro Bapikia 
 Ilmu Maqulat jo Karangan Pilihan tantang Logika, Kalam jo Filsafat 
 Hal-hal nan mambuek binguang tantang Tuhan 
 Kasalahan Bapikia: Manguak Kasalahan-Kasalahan Bapikia nan Acok Awak Nampak Tiok Hari 
 Ilmu Debat: Caro Simpel jo Tapaik untuak Pamahaman Aturan-aturan Pantiang Debat 
 Pasan Hiduik: Marangkul Hikmah, Marangkul Bahagia 
 Khutbah untuak Panyajuak Iman 
 Panduan Simpel untuak Awak Supayo Gilo Mambaco & Manulih 
 Maluruihan Tasawuf nan Disalahpahami Salamo Ko: Kritik Ka Buku Allah jo Alam Semeste Perspektif Tasawuf Falsafi
 Kawin Bedo Agamo: Dalil Haram, Pandapaik Buya jo Bantahan Untuak Urang-Urang nan Mambuliahan 
 Mambuktikan Al-Qur'an sabagai Firman Tuhan: Analisa jo Kritik Ateh Pandapek Mun'im Sirry 
 Runtuahnyo Teori Polemik Kitab Suci: Maluruihan Kasalahpaham Saputa Kritik, Klaim Kasalamaikan dalam Agamo Islam, Pamalsuan Kitab Suci jo Tuntunan Al-Qur'an Manyangkuik Toleransi 
 Dasar-dasar Aqidah Ahlussunnah wal Jamaah untuak Analisa Tingkat Pamula jo Syarah Kitab Ummul Barahin 

Bukunyo, "IImu Mantik: Caro Mudah jo Langkok Untuak Paham Caro Bapikia," mandapek panghargoan dari Pameran Buku Islam pado 2023 di kategori nonfiksi urang gadang. 

 Diskusi Ilmiah 

 Diskusi basamo Mun'im Sirry . 
Saminar Internasional nan diadokan dek Parguruan Tinggi Ilmu Qur'an (PTIQ) Jakarta pado 25 Juni 2024 nan diisi dek togo urang saniang, Mun'im Sirry dari Universitas Notre Dame, Amerika Sarikek, Muhammad Nuruddin dari Universitas Al-Azhar, Mesir jo Mikdar Rusdi dari Universitas Seri Begawan, Brunei Darussalam sarato malibek'an banyak urang cadiak dari babagai ilmu. Acara ko dihadiri 500 urang sacaro online. Emang ado tigo nan maisi acaro ko tapi diskusi ko tatuju samo duo urang cadiak nan digadangan dek caro nan balainan, Mun'im Sirry dapek master di Universitas California, Los Angeles jo gala Doktor di Universitas Chicago di Amerika Sarikek. Mun'im Sirry balaja Studi Qur'an jo Kajian Teologi tu kini alah jadi guru gadang di Universitas Notre Dame. Samantaro tu, Muhammad Nuruddin dapek gala sarjana jo masternyo di Universitas Al-Azhar, Mesir.

Diskusi antaro Muhammad Nuruddin samo Mun'im Sirry agak angek. Muhammad Nuruddin mambantah banyak argumen Mun'im Sirry nan dianggap salah jo manuju sasek. Samantaro Mun'im Sirry mambela diri bahwa pandapaiknyo didasakan samo pandangan alternatif lalu manudiang Muhammad Nuruddin malakukan 'either of fallacy' namun dek Muhammad Nuruddin ndak ado konsep 'either of fallacy' di dunia logika tu. Mun'im Sirry picayo basonyo Al-Qur'an tu kalam Allah sakaligus kalam Muhammad, pandapek tu tantu batantangan jo kayakinan muslim salamo ko. Pandapek sarupo itu disabuik dek Muhammad Nuruddin jo istilah "gadang ota" atau indak ado sumbernyo do.  Diskusi ditutuik jo panyampaian pasan akhia dari satiok nan maisi acara dek urang batigo tu salamo sapuluah minik.
 Diskusi jo Guru Gambuang 
Guru Gambuang dikana sabagai tukang buek konten di YouTube nan mangecek'an sado alah hal, pas itu nyo maajak urang badebat tentang keilmiahan Tuhan. Tantangannyo ditarimo Muhammad Nuruddin lalu debat diadokan di Universitas Indonesia di tanggal 9 Oktober 2024, tema nan diangkek "Bisa Ndak Sih Keshalehan Aqidah Agamo Islam Dibuktikan Sacaro Ilmiah?" Debat ko sayangnyo balangsuang timpang karano Guru Gambuang samo sakali mangecek ndak pakai sumber, gadang ota lalu asal malantuang se sadangkan Muhammad Nuruddin mambaok sumber dari urang Sunni, Syiah bahkan urang Baraik nan diaggok urang kafia. Satalah salasai debat tu, si Guru Gambuang sacaro Tabuka mengakui bahwa nyo ndak siap dan kalah karano pas debat tu nyo ndak pakai referensi ilmiah nan dipakai Muhammad Nuruddin pas tu.

 Aktivitas 
Sajak 2024, Muhammad Nuruddin malanjuikan balaja untuak dapek gala doktor di kampusnyo nan dahulu yaitu Universitas Al-Azhar. Baliau maambiak bidang nan alah didalaminyo yaitu aqidah-filsafaik.  Baliau rutin mangisi kajian di lua nagari. Di awal tahun 2025, Baliau maisi kajian di masajik Belgia, Balando, Jerman tu banyak lai.  Salain tu, baliau acok pulo maisi diskusi ilmiah nan disalanggaroan dek kampus, elok sacaro online maupun langsuang ka tampek. 

 Rujukan 

Kategori:Halaman dengan terjemahan tak tertinjau